इंटरनैट सूचना सेवायें 4.0 के 1997 में जारी होने के उपरांत माइक्रोसॉफ्ट ने एक नए वेब एप्लीकेशन मॉडल हेतु संभावनाओं के अनुसंधान पर कार्य प्रारंभ किया जो कि ASP के संबंध में सामान्य शिकायतों, विशेषकर प्रस्तुत एवं सामग्री के प्रथक्करण के संबंध में, का निराकरण कर सके एवं "क्लीन" कोड लिखने में सक्षम हो। मार्क ऐंडर्स, प्रबंधक IIS टीम एवं ड्यूक विश्वविद्यालय से स्नातक स्कॉट गुथरी, जिन्होंने 1997 में माइक्रोसॉफ्ट में कार्यभार ग्रहण किया, को इस मॉडल के निर्धारण की जिम्मेदारी सौंपी गई। ऐंडर्स एवं गुथरी द्वारा दो माह के भीतर प्रारंभिक डिजाइन विकसित की गयी एवं गुथरी ने वर्ष 1997 में क्रिसमस के अवकाश के दौरान प्रारंभिक प्रोटोटाइप को कोडबद्ध किया। प्रारंभिक प्रोटोटाइप को "XSP" कहा गया। वर्ष 2007 के एक साक्षात्कार में गुथरी ने बताया कि "लोग हमेशा यह पूछेंगे कि 'X' का क्या मतलब है। उस समय इसका वास्तव में कोई मतलब नहीं था। XML उससे प्रारंभ हुआ ; XSLT उससे प्रारंभ हुआ। प्रत्येक अच्छी चीज़ X से प्रारंभ होती हुई प्रतीत हुई इसीलिये हमने स्पष्टतः इसका यह नाम रखा." XSP का प्रारंभिक प्रोटोटाइप जावा(Java) का प्रयोग करते हुये बनाया गया था, (8) लेकिन जल्द ही कॉमन लैग्वेज रनटाइम (CLR) के शीर्ष पर नए प्लेटफार्म का निर्माण तय किया गया क्योंकि इसने ऑब्जेक्ट ओरिएंटेड प्रोगामिंग वातावरण, कचरा एकत्रण एवं अन्य विशेषताओं की सुविधा प्रदान की, जो कि वांछनीय विशेषतायें मानी गयीं जिसे माइक्रोसॉफ्ट का कंपोनेंट ऑब्जेक्ट मॉडल प्लेटफॉर्म सपोर्ट नहीं करता. गुथरी ने इस निर्णय को एक "बड़ा जोखिम" करार दिया क्योंकि उनके नये वेब विकास प्लेटफॉर्म की सफलता CLR की सफलता पर निर्भर होगी जो कि XSP की तरह विकास की आंरभिक अवस्था में है, यहाँ तक कि XSP टीम माइक्रोसॉफ्ट में पहली ऐसी टीम थी जिसने CLR को लक्ष्य किया था।

कॉमन लैग्वेज रनटाइम की गति के साथ, XSP को C# (आंतरिक रूप से "प्रोजेक्ट कूल" के रूप में विख्यात लेकिन जनता से गुप्त रखा गया) में पुनः कार्यान्वित किया गया एवं इसका नाम परिवर्तित कर ASP+ रखा गया क्योंकि इस बिंदु तक एक्टिव सर्वर पेजिज़ के उत्तराधिकारी के रूप में नए प्लेटफॉर्म को देखा गया एवं ASP विकसितकर्ताओं हेतु आसान माइग्रेशन मार्ग उपलब्ध कराने का इरादा था।

फीनिक्स, एरिजोना में 02 मई 2000 को आयोजित ASP कनेक्शन सम्मेलन में मार्क ऐंडर्स ने पहली बार ASP+ का प्रदर्शन किया। विस्तृत जनता के समक्ष प्रदर्शन एवं ASP+ का आरंभिक बीटा रिलीज़ (एवं शेष .NET फ्रेमवर्क) 11 जुलाई 2000 को ऑरलैंडो, प्लोरिडा में आयोजित 2000 प्रोफेशनल डैब्लपर्स सम्मेलन में किया गया। बिल गेट्स की मुख्य प्रस्तुति के दौरान, फुजित्सू ने ASP+ को COBOL के एक संयुग्म के रूप में प्रयोग का प्रदर्शन किया एवं माइक्रोसॉफ्ट के नये विजुअल बेसिक .NET एवं C# लैग्वेज कई अन्य लैग्वेज के साथ इसके सपोर्ट की उद्घोषणा की गयी, इसके अलावा एक्टिव स्टेट द्वारा सृजित इंटरऑपरेबिलिटी टूल्स के रूप में पायथन एवं पर्ल सपोर्ट की उद्घोषणा की गयी।

वर्ष 2000 के उत्तरार्ध में ".NET" ब्रांड का एक बार निश्चय हो जाने के पश्चात ASP+ का नाम बदलकर ASP.NET रखने का निर्णय लिया गया। उस वर्ष "द MSDN शो" में मार्क ऐंडर्स ने यह बताया कि ".NET प्रयास कई कारकों के बारे में है, यह सॉफ्टवेयर को एक सेवा के रूप में प्रदान करने के बारे में है, यह XML एवं वेब सेवाओं के बारे में है एवं यह इंटरनेट में इसकी क्षमता अनुसार वृद्धि करने के बारे में है।.. हम इसका नाम .NET फ्रेमवर्क बनाने वाले अन्य प्लेटफॉर्म अंशों के साथ लाना चाहते हैं।"

चार वर्षों के विकास एवं 2000 व 2001 में बीटा रिलीज की श्रेणी के उपरांत, ASP.NET 1.0 को 05 जनवरी 2002 को .NET फ्रेमवर्क के संस्करण 1.0 के एक भाग के रूप में जारी किया गया। रिलीज़ होने के पहले ही, ASP.NET के बारे में दर्जनों किताबें लिखी गयीं एवं माइक्रोसॉफ्ट ने इसे बड़े पैमाने पर वेब सेवाओं हेतु अपने प्लेटफॉर्म के रूप में प्रोत्साहित किया। गुथरी ASP.NET हेतु उत्पाद यूनिट प्रबंधक बने एवं विकास जारी रहा तथा 24 अप्रैल 2003 को विंडोज़ (Windows) सर्वर 2003 के एक भाग के रूप में संस्करण 1.1 रिलीज हुआ। इस रिलीज़ में मोबाइल उपकरणों हेतु ASP.NET के सपोर्ट में सुधार पर ध्यान केन्द्रित किया गया।

एप्लीकेशन स्टेट
इतिहास
निर्देशिका ढ़ांचा:
अन्य